**ОБЩИНСКА ИЗБИРАТЕЛНА КОМИСИЯ ГР. СЕПТЕМВРИ**

**Град Септември, ул."Александър Стамболийски" № 37А**

**Тел. 03561/7770, GSM:0888587505 email: oik1329@cik.bg**

**ПРОТОКОЛ № 28/05.03.2020 г.**

**от заседание на ОИК гр. Септември**

Днес 05.03.2020 г. в сградата на Община Септември, се проведе заседание на ОИК гр. Септември при следния дневен ред:

Взимане на решение, на основание чл. 42, ал. 5 от ЗМСМА във връзка с чл. 42 ал. 1, т. 11 от ЗМСМА, за предсрочно прекратяване на пълномощията на кмета на Община Септември Марин Василев Рачев.

На заседанието присъстват следните членове на ОИК Септември:

Председател

Мануел Христов Манчев

Зам. председател

Али Ахмедов Чешмеджиев

Миглена Любенова Дачева

Секретар

Васил Стефанов Мезов

Членове:

1. Павлинка Станоева Церовска

2. Павлина Александрова Чеширова

3. Ирина Стоянова Танева

4. Любка Василева Йорданова

5. Нонка Петрова Кекова

6. Валя Спасова Ал Самара

7. Стефан Йорданов Димитров

8. Вера Иванова Дончева

Заседанието се ръководи от председателя на ОИК Септември Мануел Христов Манчев.

След като се констатира наличието на кворум по смисъла на разпоредбата на чл. 85, ал. 3 от ИК за редовно провеждане на заседанието същото беше открито от председателя в 18:00 часа.

Уважаеми колеги**,**

Откривам днешното заседание.

По точка единствена от дневния ред, а именно Взимане на решение, на основание чл. 42, ал. 5 от ЗМСМА във връзка с чл. 42 ал. 1, т. 11 от ЗМСМА, за предсрочно прекратяване на пълномощията на кмета на Община Септември Марин Василев Рачев, искам да докладвам, че с Решение № 45/27.01.2020 г., постановено по административно дело № 17/2020 г. по описа на Административен съд Пазарджик, е отменено наше решение № 190/07.01.2020 г. на ОИК Септември, с което се отказва да се прекратят предсрочно пълномощията на кмета на Община Септември Марин Василев Рачев и преписката е изпратена на ОИК Септември за ново произнасяне в срок от 14 /четиринадесет/ дни, считано от влизане в сила на съдебното решение.

С Решение № 3257/02.03.2020 г. постановено по административно дело № 2025/2020 г. по описа на Върховен административен съд, решението на Административен съд Пазарджик е отменено в частта му, с която преписката е изпратена на ОИК Септември за произнасяне в 14 /четиринадесет/ дневен срок от влизане в сила на решението, като вместо това е постановено преписката да бъде изпратена на ОИК Септември за произнасяне в тридневен срок, считано от влизане в сила на решението, съобразно указанията на съда по тълкуването и прилагането на закона.

Фактологията по казуса е известна на всички, тъй-като е обсъждана на предходното ни заседание, поради което няма да я повтарям.

С оглед изложеното бих искал да изразя своето становище:

Въпреки, че вътрешното ми убеждение се различава от възприетото в горецитираните съдебни актове, ние сме изправени пред влязло в законна сила съдебно решение. Дадените със същото указания по тълкуване и прилагане на закона са задължителни, поради което считам, че членовете на настоящата комисия следва да се съобразят с тях, в това е смисъла на правовата държава. С оглед изложеното, аз лично ще гласувам за предсрочно прекратяване на пълномощията на кмета на Община Септември Марин Василев Рачев.

Сега бих искал да дам думата за изказвания, ако има желаещи, след което ще пристъпим към поименно гласуване.

Председателят на ОИК Септември постави на поименно явно гласуване въпросът следва ли да бъде обявено предсрочно прекратяване на пълномощията на кмета на Община Септември Марин Василев Рачев

Мануел Христов Манчев - ДА

Али Ахмедов Чешмеджиев - ДА

Миглена Любенова Дачева - ДА

Васил Стефанов Мезов - ДА

Павлинка Станоева Церовска - ДА

Павлина Александрова Чеширова - ДА

Ирина Стоянова Танева - ДА

Любка Василева Йорданова - ДА

Нонка Петрова Кекова - ДА

Валя Спасова Ал Самара - ДА

Стефан Йорданов Димитров - ДА

Вера Иванова Дончева – ДА

С оглед проведеното гласуване е налице предвидено от чл. 85, ал. 4 от ИК мнозинство за взимане на решение за обявяване на предсрочно прекратяване на пълномощията на кмета на Община Септември Марин Василев Рачев.

Мотиви:

С Решение № 190/07.01.2020 г., постановено на основание чл. 42, ал. 5 от ЗМСМА във връзка с чл. 42 ал. 1, т. 11 от ЗМСМА, ОИК Септември отказа да прекрати предсрочно пълномощията на кмета на Община Септември Марин Василев Рачев.

По подадена жалба от МК „БСП за България” /Партия на зелените, Движение за радикална промяна „Българска пролет”/ и протест от Районна Прокуратура Пазарджик е образувано административно дело № 17/2020 г. по описа на Административен съд Пазарджик /другите подадени жалби против решението на ОИК Септември са счетени от съда за недопустими и производството по тях е прекратено/.

С Решение № 45/27.01.2020 г., постановено по административно дело № 17/2020 г. по описа на Административен съд Пазарджик, е отменено обжалваното решение № 190/07.01.2020 г. на ОИК Септември, с което се отказва да се прекратят предсрочно пълномощията на кмета на Община Септември Марин Василев Рачев и преписката е изпратена на ОИК Септември за ново произнасяне в срок от 14 /четиринадесет/ дни, считано от влизане в сила на съдебното решение. В мотивите на постановеното съдебно решение, по съществото на спора е прието, че релевантно за приложението на чл. 42, ал. 1, т. 11 от ЗМСМА е моментът в който е влязъл в сила акта за установяване на конфликт на интереси, без значение за коя длъжност по чл. 3 от ЗПКОНПИ и юридическият факт на заемана от същото лице длъжност кмет към момента на влизане в сила на цитирания акт. С оглед изложеното, съдът приема, че при новото произнасяне ОИК Септември следва да приложи неблагоприятните последици по чл. 42, ал. 1, т. 11 от ЗМСМА по отношение на кмета на Община Септември, респективно да прекрати предсрочно неговите пълномощия.

С Решение № 3257/02.03.2020 г. постановено по административно дело № 2025/2020 г. по описа на Върховен административен съд, решението на Административен съд Пазарджик е отменено в частта му, с което преписката е изпратена на ОИК Септември за произнасяне в 14 /четиринадесет/ дневен съд от влизане в сила на решението, като вместо това е постановено преписката да бъде изпратена на ОИК Септември за произнасяне в тридневен срок, считано от влизане в сила на решението, съобразно указанията на съда по тълкуването и прилагането на закона.

В останалата си част Решението на Административен съд Пазарджик е оставено в сила.

Решението на ВАС като необжалваемо е влязло в законна сила на 02.03.2020 г.

ОИК Септември, счита че са налице влезли в законна сила съдебни актове, с които са дадени указания по тълкуването и прилагането на закона, които са задължителни за прилагане от настоящата комисия, поради което, както и на основание чл. 42, ал. 5 от ЗМСМА във връзка с чл. 42 ал. 1, т. 11 от ЗМСМА, във връзка с чл. 85, ал. 4, изречение първо от ИК:

РЕШИ:

ПРЕКРАТЯВА предсрочно пълномощията на кмета на Община Септември Марин Василев Рачев, избран за кмет на Община Септември на изборите за общински съветници и кметове произведени на 27.10.2019 г., обявен за избран за кмет на Община Септември с Решение № 155/28.10.2019 г. на ОИК Септември.

ОБЕЗСИЛВА издаденото на Марин Василев Рачев удостоверение от ОИК Септември, за избран кмет на община.

На основание чл. 42, ал. 5 от ЗМСМА решението е окончателно е не подлежи на обжалване.

На основание чл. 42, ал. 6 от ЗМСМА препис от решението да бъде изпратен на председателя на Общински съвет Септември.

На основание чл. 463, ал. 2 и ал. 3 от ИК препис от решението, ведно с документа установяващ основанието за предсрочно прекратяване на пълномощията на кмета на Община Септември да бъде изпратен на ЦИК.

Други въпроси за решаване в настоящето заседание на ОИК Септември не бяха поставени.

След приключването на въпросите от приетия дневен ред и тъй-като не се поставиха други въпроси за обсъждане, заседанието беше закрито в 19:00 часа.

Председател

Мануел Христов Манчев

Зам. председател

Али Ахмедов Чешмеджиев

Миглена Любенова Дачева

Секретар

Васил Стефанов Мезов

Членове:

1. Павлинка Станоева Церовска

2. Павлина Александрова Чеширова

3. Ирина Стоянова Танева

4. Любка Василева Йорданова

5. Нонка Петрова Кекова

6. Валя Спасова Ал Самара

7. Стефан Йорданов Димитров

8. Вера Иванова Дончева